**Technické ustanovenia pre turnaje – platné pre rok 2017**

Ak bude mať turnaj menej prihlásených hráčov ako 16 hráčov u mužov a 12 hráčov u seniorov, juniorov do štvrtka 23,59hod v týždni konania turnaja , turnaj sa nebude konať a presunie sa na iný termín. Okrem SP.

Nie je možné dohlasovanie do turnaja !

Počet hier určí poverený organizátor – riaditeľ turnaja, alebo prítomný člen výkonného výboru - na základe poverenia VV SBiZ.

Systém hry: všetky turnaje, pokiaľ nie je v propozíciách určený vopred iný systém- striedavý rozstrel

12 – 16 hráčov pavúk 16/4

17 – 27 hráčov pavúk 32/4

28 – 32 hráčov pavúk 32/8

33 – 42 hráčov pavúk 64/8, začiatok turnaja môže byť už o 9h

43 – 64 hráčov pavúk 64/16, začiatok turnaja môže byť už o 9h

**MAJSTROVSTVÁ SLOVENSKA**

Na Majstrovstvá Slovenska sa automaticky kvalifikuje **16 najlepších hráčov z aktuálneho rebríčka Slovenského pohára**, po odohraní posledného kola Slovenského pohára pred majstrovstvami.

**Hra č.14/1**

Jednodňový turnaj – štartovné 10€ pre každého prihláseného rovnako, bez vyplácania finančných výhier. Trofeje MSr.

**Hra č.8., 9, 10**

Finálový piatok-sobota-nedeľa, v termíne po odohraní posledného kola Slovenského pohára, október-november.

**Štartovné:**

Majstrovstvá SR (8-9-10) : muži , seniori , juniori – 30€ na všetky disciplíny, divokú kartu pre maximálne 2 hráčov môže prideliť Výkonný výbor na základe výkonnosti.

Na majstrovstvách 8,9,10, 14/1 sa nevyplácajú žiadne finančné odmeny !

**Dvojice**

30€ dvojica (pôvodný model – jednodňový turnaj) ,finančné odmeny podľa rozpisu platného pre SP, prihlásiť sa môže člen SBiZ.

**Slovenský pohár – spolu 7 turnajov počas roka:**

Slovenský pohár: muži, seniori 20€ , juniori, ženy 10€

Ak bude turnaj mať menej ako 20 hráčov – platí len pre Slovenský pohár! - vo štvrtok 23,59hod v týždni konania turnaja , turnaj sa nebude konať a presunie sa na iný termín.

Odmeny na SP

Pri účasti do 32 hráčov :

1= 40% vyzbieraného štartovného

2= 25% vyzbieraného štartovného

3= 2 x 17,5% vyzbieraného štartovného

Pri účasti od 33 do 48 hráčov:

1= 35% vyzbieraného štartovného

2= 25% vyzbieraného štartovného

3= 2 x 14% vyzbieraného štartovného

5-8= 4 x 3% vyzbieraného štartovného

Pri účasti nad 48 hráčov :

1= 30% vyzbieraného štartovného

2= 20% vyzbieraného štartovného

3= 2 x 9% vyzbieraného štartovného

5-8= 4 x 4% vyzbieraného štartovného

9-16= 8 x 2% vyzbieraného štartovného

zaokrúhľovať sa bude na 5€ +/-

**Seniori:**

Systém hry: Senior Cup a Majstrovstvá Seniorov – hra č.8, 9,10

12 – 16 hráčov pavúk 16/4

17 – 25 hráčov pavúk 32/4

26 – 32 hráčov pavúk 32/8

33 – 42 hráčov pavúk 64/8

43 – 64 hráčov pavúk 64/16

Štartovné :

Senior cup a Majstrovstvá SR Seniorov – 10€

Z vybraného štartovného na MSR aj Senior Cupoch sa uhradia poháre, z vybratého štartovného po odrátaní ceny pohárov sa 50% rozdelí medzi hráčov, podľa kľúča pre odmeňovanie ako platí pre SP, zvyšných 50% sa ukladá na účet SBIZ, tieto prostriedky sa použijú na pokrytie nákladov pre účastníka Majstrovstiev Európy Seniorov – pre prvého hráča rebríčka MSrS a Senior Cupov v čase uzávierky prihlášok na ME. Za správne rozdelenie zodpovedá organizátor – zapisovateľ poverený SBiZ.

**Juniori:**

Systém hry: Junior Cup a Majstrovstvá Slovenska Juniorov hra č. 8, 9., 10.

8 – 11 hráčov – skupina + KO /platí len pre Junior cup/

12 – 16 hráčov pavúk 16/4, alebo skupiny a play off

17 – 25 hráčov pavúk 32/4, alebo skupiny a play off

26 – 32 hráčov pavúk 32/8, alebo skupiny a play off

33 – 42 hráčov pavúk 64/8

43 – 64 hráčov pavúk 64/16

Štartovné:

0,-€ na všetky podujatia juniorov (Junior Cup a majstrovstvá Slovenska juniorov)